b"\n_START_ARTICLE_\nPatricia Goldman-Rakic\n_START_SECTION_\nEducaci\xc3\xb3 i carrera\n_START_PARAGRAPH_\nNascuda a Salem, Massachusetts, Goldman-Rakic es va llicenciar en neurobiologia a Vassar el 1959, i va obtenir el doctorat en Psicologia del desenvolupament a la Universitat de Calif\xc3\xb2rnia a Los Angeles el 1963. Despr\xc3\xa9s d'estades postdoctorals a la UCLA i a la Universitat de Nova York, va treballar a l'Institut Nacional de Salut Mental en el camp de laneuropsicologia fins que va arribar a ser la cap del departament de neurobiologia del desenvolupament. El 1979 es va traslladar a l'Escola de Medicina de Yale, on va treballar fins a la seva mort. Fou\xc2\xa0 professora de la c\xc3\xa0tedra Eugene Higgins de Neurociencia, al departament de neurobiologia, la qual cosa va compaginar amb la doc\xc3\xa8ncia en els\xc2\xa0 departaments de psiquiatria, neurologia, i psicologia.\n_START_SECTION_\nRecerca\n_START_PARAGRAPH_\nGoldman-Rakic va ser la primera cient\xc3\xadfica en descobrir o descriure els circuits del c\xc3\xb2rtex prefrontal i la seva relaci\xc3\xb3 amb la mem\xc3\xb2ria de treball. Abans que Goldman-Rakic, es pensava que les funcions cognitives superiors del c\xc3\xb2rtex prefrontal no estaven a l'abast dels estudis cient\xc3\xadfics. La recerca duta a terme per Goldman-Rakic va mostrar que els m\xc3\xa8todes que es van emprar per estudiar els c\xc3\xb2rtexs sensorials havien de ser adaptats a les \xc3\xa0rees corticals prefrontals d'ordre m\xc3\xa9s alt, la qual cosa va revelar la forma de circuit que caracteritza la funci\xc3\xb3 cognitiva superior. Gr\xc3\xa0cies a Goldman-Rakic, els cient\xc3\xadfics van comen\xc3\xa7ar a entendre millor la base neurobiol\xc3\xb2gica de la funci\xc3\xb3 cognitiva superior, aix\xc3\xad com de l'esquizofr\xc3\xa8nia, l'Alzheimer, el trastorn de d\xc3\xa8ficit d'atenci\xc3\xb3 amb hiperactivitat (TDAH), la par\xc3\xa0lisi cerebral, la malaltia de Parkinson, i la dem\xc3\xa8ncia. Va utilitzar una aproximaci\xc3\xb3 multidisciplin\xc3\xa0ria, aplicant t\xc3\xa8cniques bioqu\xc3\xadmiques, electrofisiol\xc3\xb2giques, farmacol\xc3\xb2giques, i t\xc3\xa8cniques anat\xc3\xb2miques i conductistes per tal d'estudiar la mem\xc3\xb2ria de treball. Va realitzar els primers estudis sobre la influ\xc3\xa8ncia de la dopamina en la funci\xc3\xb3 prefrontal cortical, els quals van ser cabdals per la nostra comprensi\xc3\xb3 de l'esquizofr\xc3\xa8nia, el TDAH i i la malaltia de Parkinson. Una revisi\xc3\xb3 de la feina duta a terme al llarg de la seva vida , incloent la seva funci\xc3\xb3 com a mentora de dones cient\xc3\xadfiques, es pot trobar a la revista Neuron. Goldman-Rakic va ser la fundadora de la revista Cerebral Cortex, una publicaci\xc3\xb3 especialitzada editada per la Universitat d'Oxford._NEWLINE_Als inicis de la seva carrera, Goldman-Rakic va estudiar la capacitat de reparaci\xc3\xb3 del cervell durant el desenvolupament primerenc, i va ser una de les primeres en utilitzar marcadors radioactius per examinar aquest fenomen.\n_START_SECTION_\nMort accidental i relacions familiars\n_START_PARAGRAPH_\nEl 29 de juliol de 2003, un cotxe va atropellar Goldman-Rakic mentre travessava un carrer a Hamden, Connecticut; va morir dos dies m\xc3\xa9s tard, el 31 de juliol a l'hospital Yale-New Haven. Goldman-Rakic tenia 66 anys. Est\xc3\xa0 enterrada al cementiri del carrer Grove._NEWLINE_Goldman-Rakic va tenir dues germanes: la seva bessona Ruth Rappaport i la seva germana menor, Linda Shoer, ambdues van obtenir doctorats en ci\xc3\xa8ncies. Goldman-Rakic estava casada amb Pasko Rakic, tamb\xc3\xa9 neurocient\xc3\xadfic."